# Našinski

Našinski ili goranski govor označen je brojkom 4 na ovoj karti torlačkog narečja.
**Našinski** (što u literaturi znači „naš jezik“) ili **goranski** naziv je torlačkog govora Goranaca, pripadnika etničke grupe goranske oblasti na tromeđi između Kosova, Severne Makedonije i Albanije.

## Distribucija i klasifikacija

Dijalekt se govori širom goranske oblasti. Koristi se u 19 kosovskih, 11 albanskih i u 4 makedonska sela. Na Kosovu i u Severnoj Makedoniji goranski se piše srpskim ili makedonskim ćiriličnim ili latiničnim pismom, dok u Albaniji se koristi albansko latinično pismo. U jugoslovenskim popisima iz 1991. godine 54% stanovništva koji sebe smatraju etničkim Gorancima je reklo da govori goranskim jezikom u odnosu na ostatak stanovnika Gore koji su svoj jezik opisali kao srpski.

Goranski dijalekt je sličan sa susednim prizrensko–južnomoravskim dijalektom koji su na severoistočnoj strani, koji podrazumeva srpsko–torlačku govornu vrstu koji se govori na južnoj polovini Kosova i na jugoistoku Srbije, kao i sa dijalektima na najsevernijim delovima Makedonije. U kontekstu makedonske dijalektologije, goranski je opisan kao da ima bliske veze sa donjo pologskim dijalektom koji se govori u pologskoj i tetovskoj oblasti, koje se nalaze na drugoj strani goranske oblasti na Šar planini.

Goranski je isto klasifikovan kao vrsta bugarskog dijalekta od strane nekih inostranih antopologa. U 2007. godini Bugarska akademija nauka je sponzorisala i odštampala prvi našinsko–albanski rečnik (sa 43.000 reči i fraza) goranskog istraživača Nazifa Dokle koji smatra da je goranski vrsta bugarskog dijalekta.

Na drugoj strani, bivši jugoslovenski lingvisti Vidoeski, Brozović i Ivić klasifikuju slovenski dijalekt goranske oblasti kao makedonski jezik. Prema nekim izvorima 2003. godine kosovska je vlada pripremila makedonski jezik i gramatičke knjige da se predaje u goranskim školama.

## Fonološke karakteristike

Goranski dijalekt se deli na standardni srpski, najseverniji dijalekt makedonskog jezika i zapadni dijalekt bugarskog jezika na osnovu vokalizacije ranijih slogova /l/ i reči kao što je *vuk* (na makedonskom *volk*, na bugarskom *vălk*). Sa srpskohrvatskim jezikom goranski isto deli refleks /tj/dj/ kao / tɕ /, za razliku od makedonskog /c/ kao / ќ /. Sa najzapadnijim dijalektom makedonskog jezika, kao i sa većinom dijalekata bugarskog jezika, goranski deli reflekse „velikog Yus“ / ɔ̃ / kao /ə/ (ӑ) u reči kao što je *păt* (na makedonskom *pat*, na srpskom *put*). Goranski sa standardnim makedonskim i pojedinim dijalektima bugarskog jezika deli reflekse /ĭ, ŭ/ kao /e, o/ u reči kao što je *den* i *son*. Sa standardnim makedonskim, standardnim srpskim i pojedinim dijalektima bugarskog jezika goranski deli zadržavanje slogova /r/ u reči kao što je *krv*.

### Primeri

* *Ja som od Košarišt.*
* *Srećen rodni den!*
* *Ja zborim Našinski jezik.*

### Tipične reči

Ove pesme su otpevane tipičnim goranskim dijalektom (prva je iz Šištaveca):

|  |  |  |
| --- | --- | --- |
|
*Što se beli, gore Šar planina?*
Da l'je snegče, il'je belo stado?
Nit'je snegče, nit'je belo stado.
Da je snegče, bi se rastopilo,
Da je stado, bi se rasturilo.
Več toj beše Milkino čadorče,
Pod čadorče bolna Milka lega.
Brata i gu Turci zarobili,
Zarobili, paj ga obesili.

 |
*Verba đurđevdenjova*
Ta šot si gi granke širnala
Mori verbice đurđevdenova
Dali jeno gajle sin e mala
Ja mater som go imala
Mati mi go gajle galuala
So mleko presno me ranjila
Za tija som tenka i visoka
Za tija som bela i cervena
Tvuje da ti srec izgore.

 |
*Verno libe*
Gledaj me gledja libe, a be verno libe,
na gledaj mise dur ti som ovde.
Utre ke odim abe verno libe daljeko daljeko
na pusti gurbet.
Raćaj po raćaj libe šo da ti kupim,
ti da mi kupiš
a be gledaniku crna šamija, ja da ga nosim
a be gledaniku i da ga želam.
Raćaj poraćaj a be verno
libe šo da ti pratim
Ti da mi pratiš a be
gledaniku šarena knjiga
Ja da ga pujem a be
gledaniku i da ga želam.

 |

Pesma iz Broda:

°Упаљи го, Бахто ћеро, кандиљчето,

Да не вљезам, Бахто ћеро, во тивнина,

Да не вљезам, Бахто ћеро, во тивнина,

Да не згазим, Бахто ћеро, сунетљија,

Сунетљија, Бахто ћеро, Јашар-ага,

Сунетљија, Бахто ћеро, Јашар-ага!

Дај ми ге, Бахто ћеро, кљућићата,

Да отворам, Бахто ћеро, ћекмећето,

Па да земам, Бахто ћеро, ситне паре,

Па да земам, Бахто ћеро, ситне паре,

Па да напра'јм, Бахто ћеро, ситна алва,

Па да викам, Бахто ћеро, агалари,

Па да викам, Бахто ћеро, агалари,

Агалари, Бахто ћеро, све Бројани,

Агалари, Бахто ћеро, све Бројани!

## Vanjske veze

* Projekat Rastko - Gora Arhivirano 2006-06-16 na Wayback Machine-u
* Naša Gora Arhivirano 2018-12-25 na Wayback Machine-u

## Reference